سبزیں نوبت ۔۔۔۔ مجید عاجز
من گوں سبزیں نوبتانی ہلوتاں
مشکول اِتاں
چمّ شانت اَنت ،
تہ کپوتی بانزلے کانزگے ءَ مان اتکگَت
ساہ کشّ اِت ،
تہ چٹانکے روچ اُمر ءَ کم بوت
شونز بستہ
جمبرانی آبشاریں بنزہانی کانیاں
بْرہنگیں ہوشامے ءَ آنکاڑہیں اوستانی
چمّگ شُنچِتہ
ڈکّ داتہ چارِکے بُہتام
نودانی سریگ ءِ پلّوا
داگ ءُ پولنگیں اے چادر
کوپگا اِنت دپ نہ اوشتیں
اہدے ءِ بنّامیاں
ہر کجا دَمبرت
ریشکندیں کمرزانی بہ جن
گُڈْ اِتہ استون پاگیں منگہاں
نتھائیں سر
دُور تہنائیں چراگے
بْرمشتہ بوجیگے ءَ
لُنجیں زِر ءَ ایر کَشّ اِتہ
چُنت باریں داگ
سیاہیں چادِر ءَ ایر کشّ اِتہ
سلالہ